הליך ערר מתנהל באופן דומה לניהול תיק בבית משפט, לרבות הופעה בדיונים לפני הוועדה, הגשת תצהירי עדות ראשית וקיום דיון הוכחות עם חקירת הצדדים. לכן, מומלץ בשלב זה להיעזר בליווי של משרד עורכי דין. כמו כן, בשונה מהליך הגשת השגה או בקשה לסיווג ארנונה, בהליך ערר על ארנונה לוועדה ישנה הסמכות לפסוק הוצאות לכל אחד מהצדדים. משמעות הדבר היא שככל שהוועדה תתרשם כי הערר הוגש ללא כל סיבה ממשית, או שהעורר מתנהל ביחס מזלזל כלפיה (למשל - אם לא יתייצב לדיונים) - תוכל לקבוע שעליו לשלם הוצאות מכיסו. גם מבחינה משפטית מדובר בהליך שונה מתביעות רגילות, עם סדרי דין ספציפיים לערר לפני ועדת ערר לענייני ארנונה, השונים מסדרי הדין של בתי משפט. לכן, עדיף להיעזר במשרדי עורכי דין המנוסים בתחום הארנונה ובניהול הליכי ערר.